## Zakon o izmjenama i dopunama Zakona o prodaji stanova na kojima postoji stanarsko pravo

### NN 69/1992 (22.10.1992.), Zakon o izmjenama i dopunama Zakona o prodaji stanova na kojima postoji stanarsko pravo

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o prodaji stanova na kojima postoji stanarsko pravo

Proglašavam Zakon o izmjenama i dopunama Zakona o prodaji stanove na
kojima postoji stanarsko pravo, koji je donio Zastupnički dom Sabora, Republike
Hrvatske na sjednici 14. listopada 1992.

Broj : PA4-78/ 1-92. ,

Zagreb, 19. listopada 1992.

Predsjednik Republike Hrvatske

**dr. Franjo Tuđman, v. r**

---

## ZAKON

### o izmjenama i dopunama Zakona o prodaji stanova na kojima postoji stanarsko pravo

Članak 1.

U Zakonu o prodaji stanova na kojima postoji stanarsko pravo ("Narodne
novine", br. 43/92. - pročišćeni tekst), u članku 11. stavku 1. iza
točke 6. dodaje se nova točka 7. koja glasi:

"7. popustu žrtvama rata".

Članak 2.

U članku 12. stavak 3. mijenja se i glasi:

"Ministar graditeljstva i zaštite okoliša objavit će podatke o
gradevinskoj vrijednosti etalonskog objekta i pripadajući indeks promjene
vrijednosti HRD prema DEM na dan kada se utvrduje vrijednost etalonskog
objekta."

Iza stavka 6. dodaje se novi stavak 7. koji glasi

"Vrijednost etalonskog objekta u ratom ugroženim područjima umanjuje
se ·za 10%."

Dosadašnji stavak 7. postaje stavak 6.

Članak 3.

U članku 14. stavku 1. alineja 5. briše se.

U stavku 2. riječi: "a kada se primjenjuje alineja 5. najviše 80%
u slučaju isplate cijene stana odjednom, odnosno 65% u slučaju obročne
otplate" zamjenjuju se riječima: "kada je prvi obrok u visini
3% od ugovorene cijene stana".

Članak 4.

Članak 16. mijenja se i glasi:

"Kupcima stana koji su žrtve rata priznaje se na cijenu utvrđenu
prema članku 11. stavku 1. točka 1.-6. ovoga Zakona, popust i to:

- 100% kada stan kupuje;

1. malodobno dijete kao i dijete na redovnom školovanju, čija su oba
roditelja poginula u obrani suvereniteta Republike Hrvatske ili su smrtno
stradali kao žrtve u toj oružanoj agresiji;

2. osoba koja je ratni vojni ili civilni invalid rata I., II. i III.
grupe oštećenja organizma;

- 75% kada stan kupuje:

1. osoba kojoj su poginula dva ili više člana obiteljskog domaćinstva;

2. supružnik stanara koji je poginuo u obrani suvereniteta Republike
Hrvatske ili je smrtno stradao kao žrtva u toj oružanoj agresiji, ako živi
u obiteljskom domaćinstvu s predškolskim djetetom (usvojenikom), djetetom
(usvojenikom) na redovnom školovanju ili s djetetom (usvojenikom) nositeljem
obiteljske mirovine. U tom slučaju stan je u suvlasništvu supružnika i
djeteta (usvojenika);

- 50% kada stan kupuje:

1. supružnik stanara koji je poginuo u obrani suvereniteta Republike
Hrvatske ili je smrtno stradao kao žrtva u toj oružanoj agresiji;

2. ratni vojni ili civilni invalid rata IV.. V. i VI. grupe oštećenja
organizma;

3. roditelj kojemu je dijete s kojim je živio u obiteljskom domaćinstvu
poginulo u obrani suvereniteta Republike Hrvatske ili je smrtno stradalo
kao žrtva u toj oružanoj agresiji;

- 25% kada stan kupuje:

1. ratni vojni ili civilni invalid rata VII., VIII., IX. i X. grupe
oštećenja organizma;

2. politički zatvorenici.

Članak 5.

U članku 17. stavak 2. mijenja se i glasi:

"Za provedbu revalorizacije u smislu odredaba ovoga Zakona primjenjuje
se indeks promjene vrijednosti HRD prema DEM po srednjem deviznom tečaju
Narodne banke Hrvatske."

Iza stavka 2. dodaje se novi stavak 3. koji glasi:

"Svi neisplaćeni obroci iz ugovora revaloriziraju se u času dospijeća
kada nastupi uvećanje ili umanjenje indeksa iz stavka 2. ovoga članka za
najmanje 10% u odnosu na dan sklapanja ugovora."

Članak 6.

Članak 18. briše se.

Članak 7.

Iza članka 55. dodaju se novi članci 55a.. 55b.; SSc., 55d.. koji glase:

"Članak 55a.

Prodavatelj je dužan u ugovoru o prodaji stana uz obročnu otplatu, sklopljenom
do stupanja na snagu ovoga Zakona, proračunati osobni dohodak zamijeniti
odgovarajućim indeksom vrijednosti HRD prema DEM po srednjem deviznom tečaju
Narodne banke Hrvatske na dan sklapanja osnovnog ugovora, na način propisan
propisom iz članka 11. stavka 2. ovoga Zakona.

Članak 55b.

Prodavatelj je dužan neisplaćene obroke iz ugovora o prodaji stana sklopljenog
do stupanja na snagu ovoga Zakona o revalorizirati na način utvrden propisom
iz članka 11. stavka 2. ovoga Zakona.

Članak 55c.

Uredba o načinu utvrđivanja cijene stana i garaže ("Narodne novine",
br. 35/92.) uskladit će se s odredbama ovoga Zakona.

Članak 55d.

Osobe koje su do dana ili nakon stupanja na snagu ovoga Zakona sklopile
ugovor o prodaji stana i ispunjavaju uvjete iz članka 16. ovoga Zakona,
a nisu ostvarile pravo na popust iz odredbe istog članka. imaju pravo na
taj popust.

Osobe iz stavka 1. ovoga članka koje su isplatile cijenu stana odjednom
imaju pravo na povrat revaloriziranog iznosa razlike u cijeni stana (popusta)
prema stavku 1. ovoga članka, koji iznos isplaćuje općina, odnosno grad
na teret svog proračuna.

Osobe, iz stavka 1. ovoga članka, koje su sklopile ugovor uz obročnu
otplatu cijene stana imaju pravo od prodavatelja zahtijevati da im se neisplaćeni
obroci umanje na način utvrđen propisom iz članka 11. stavka 2. ovoga Zakona
."

Članak 8.

Ovaj Zakon stupa na snagu osmoga dana od dana objave u "Narodnim
novinama".

Klasa: 370-01/92-03/09

Zagreb. 14. listopada 1992.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

Stjepan Mesić, v. r.

Zakon, NN 69/1992-1824
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)